|  |  |
| --- | --- |
| Projekt: | Lepšie verejné politiky pre marginalizované rómske komunity |
| Organizácia: | Človek v ohrození, n. o. |
| Operačný program: | Efektívna verejná správa |
| Kód žiadosti o NFP: | NFP314011L915 |
| Názov aktivity: | Hlavná aktivita č. 1, Skvalitňovanie sociálnych služieb MRK |
| Názov výstupu: | Opatrenie |
| Názov opatrenia: | Centralizácia služieb pre MRK pod MPSVaR |
| Subjekt, ktorému sa návrh opatrenia predkladá: | Ministerstvo práce sociálnych vecí a rodiny, Ministerstvo vnútra, USVRK, IA MPSVaR |

Komentár: V rámci plánovaných aktivít projektu, ktoré spočívali vo:

* vytvorení multisektorového partnerstva subjektov prevádzkujúcich KC na území POSK,
* vytvorení platformy mimovládnych organizácii pôsobiacich v oblasti sociálneho začlenenia MRK
* vytvorení multisektorového partnerstva subjektov pôsobiacich v oblasti sociálneho začlenenia MRK (a pravidelných stretnutiach týchto partnerstiev a platforiem)
* na základe analýzy metodických pokynov sociálnych služieb podporujúcich MRK
* na základe štúdie fungoavania národných projektov na podporu činností komunitných centier

a v neposlednom rade na základe našej dlhoročnej skúsenosti v práci s marginalizovanými rómskymi komunitami, navrhujeme opatrenie, na základe ktorého by problematika a riešenie marginalizovaných rómskych komunít ako aj implementácia jednotlivých operačných programov spadali pod Ministerstvo práce, sociálnych vecí a rodiny Slovenskej republiky. Zároveň navrhujeme ponechať Úrad splnomocnenca vlády pre rómske komunity ako úrad zabezpečujúci sledovanie implementácie jednotlivých projektov, vytváranie postupov a návrhov riešenia problematiky MRK ako aj zastupovanie práv tejto cieľovej skupiny.

Myslíme si, že problematiku marginalizovaných rómskych komunít je potrebné riešiť centrálne na úrovni jedného ministerstva, pričom si myslíme, že súčasný stav do veľkej miery podporuje roztrieštenosť, a to nielen na úrovni praktických problémov miest, obcí a MRK, ale aj na úrovni projektových a národných projektových iniciatív. Preto pokladáme za nevyhnutné otvoriť tému presunu MRK pod jedno ministerstvo.

Zároveň navrhujeme vytvorenie pracovnej skupiny, ktorá by bližšie rozpracovala podmienky tohto opatrenia.

V Bratislave, 31.3.2020

 Mgr. Peter Adam

projektový manažér

Mgr. Klaudia Schneiderová, PhD.

koordinátorka a metodička sociálnej práce

Tento projekt je podporený z Európskeho sociálneho fondu z Operačného programu Efektívna verejná správa.